“DAVLAT SIRLARINI SAQLASh TO‘G‘RISIDA”GI O‘ZBEKISTON RESPUBLIKASI QONUNINI AMALGA KIRITISh TO‘G‘RISIDA

O‘zbekiston Respublikasi Oliy Kengashi qaror qiladi:
 1. “Davlat sirlarini saqlash to‘g‘risida”gi O‘zbekiston Respublikasi Qonuni e’lon qilingan paytdan e’tiboran amalga kiritilsin.
 2. O‘zbekiston Respublikasi Vazirlar Mahkamasi:
 ma’lumotlarning mahfiylik darajasini aniqlash va belgilash tartibi to‘g‘risidagi Nizomni; O‘zbekiston Respublikasida maxfiylashtirilishi lozim bo‘lgan ma’lumotlar ro‘yxatini; O‘zbekiston Respublikasining alohida tartibga bo‘ysunuvchi, alohida muhim va muayyan tartibga bo‘ysunuvchi obyektlar ro‘yxatini; O‘zbekiston Respublikasida maxfiylikni saqlash tartibini ta’minlashga doir yo‘riqnomani ishlab chiqsin va tasdiqlasin;
 davlat sirlarini saqlash borasidagi ishlarni pul bilan va moddiy-texnika bilan ta’minlash chora-tadbirlarini ko‘rsin;
 O‘zbekiston Respublikasi Hukumatining qarorlarini “Davlat sirlarini saqlash to‘g‘risida”gi O‘zbekiston Respublikasi Qonuniga muvofiqlashtirsin.